section_heading: Kardiovaskularna bolest
paragraph_text: Prva istraživanja na polju kardiovaskularnih bolesti proveo je 1949. godine Jerry Morris pomoću profesionalnih zdravstvenih podataka koji su objavljeni 1958. godine. Uzroci, prevencija i/ili liječenje svih tipova kardiovaskularnih bolesti postaju aktivna područja biomedicinskih istraživanja sa stotinama znanstvenih studija koja su tjedno objavljivana. Trend je nastao, osobito ranih 2000 – tih kada su brojne studije pokazale vezu između konzumacije brze hrane i porasta srčanih bolesti. Ova istraživanja uključuju ona koja je vodio Memorijalni istraživački institut Ryan Mackey, Harvardsko sveučilište i Centar za kardiovaskularne bolesti u Sydneyu. Mnogi glavni lanci brze hrane, posebno McDonald's, protestirali su protiv metoda koje se provode u ovim istraživanjima i odgovorili su zdravijim izborom hrane. Od nedavno naglasak je na vezu između blage upale koja obilježava aterosklerozu i njene moguće intervencije. C – reaktivni protein (CRP) je zajednički upalni marker koji je nađen u povećanoj razini u ljudi s rizikom oboljenja od kardiovaskularnih bolesti. Također, osteoprotegerin, koji ima ulogu u regulaciji transkripcijskog faktora NF-κB, nađen je kao rizični faktor za razvoj kardiovaskularnih bolesti i smrtnosti.